2019 yil 10 aprel kuni Samarqand viloyatining Urgut tumani Jayratepa mahallasida yashovchi M.A. IIBga murojaat qilgan, deb xabar bermoqda O‘zbekiston Respublikasi IIV Jamoatchilik va OAV bilan aloqalar boshqarmasi. U 2018 yilning yanvar oyidan oktabr oyigacha bo‘lgan vaqt oralig‘ida shu mahallada yashovchi E.A. ismli jiyani, unga tegishli umumiy qiymati 86.666 AQSh dollariga teng bo‘lgan quruq mevalarni Qozog‘iston Respublikasida sotib berish uchun olib ketib, shu kunga qadar pullarni bermay yurganligini ma’lum qilgan. Holat yuzasidan jinoyat ishi qo‘zg‘atilib, E.A.qo‘lga olingan. Tergov harakatlari olib borilmoqda, deyiladi xabarda.